
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου, που βρίσκεται εντός του 


ρυμοτομικού σχεδίου Αθηνών και καθορισμός ειδικών όρων και 

περιορισμών δόμησης αυτού. 1 

Καθορισμός ορίων κεντρικών οικισμών (Απολλωνία Αρτεμώνας - 
Κάτω Πετάλι) Ν. Σίφνου Ν. Κυκλάδων και χαρακτηρισμός αυ¬ 
τών . 2 

Καθορισμός ορίων - όρων και περιορισμών δόμησης του οικισμού 
Όρμου Κορθίου Ν. Άνδρου Ν. Κυκλάδων και χαρακτηρισμός 
αυτού . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4257/590 (1) 

Χαρακτηρισμός ως διατηρητέου κτιρίου, που βρίσκεται εντός του ρυμο¬ 
τομικού σχεδίου Αθηνών και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α 91). 

2. Την από 2.8.1991 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

3. Την από 24.9.1991 σύμφωνη γνώμη της ενδιαφερομένης Μα¬ 
ρίας Δημ. Βαρότση, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 


ρυμοτομικού σχεδίου Αθηνών (Ν. Αττικής) επί της οδού Χριστοκοπίδου 
5, φερόμενο ως ιδιοκτησία της Μαρίας Δημ. Βαρότση, όπως αυτό φαί¬ 
νεται σημειωμένο με μαύρη διαγράμμιση στο σχετικό πρωτότυπο'δϊά- 
γραμμα σε κλίμακα 1:1000, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 4257/1992 πράξη του και 
που αντίτυπό του σε φωτοσμίκρυνση δημοσιεύεται με την παρούσα από¬ 
φαση. 

2. Στο διατηρητέο κτίριο απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών και διακοσμητικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση στο φέροντα οργανισμό, καθώς και επεμβάσεις για λόγους λει¬ 
τουργικούς του διατηρητέου κτιρίου, εφόσον δεν (αλλοιώνεται ο αρχιτε¬ 
κτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στ,ο διατηρητέο κτίριο. Επιτρέπεται μόνο η τοποθέτηση επι¬ 
γραφών μικρών διαστάσεων που πληροφορούν για τυχόν χρήση των 
χώρων του κτιρίου. 

5. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του Υπουργείου Περι¬ 
βάλλοντος Χωροταξίας και Δημοσίων Έργων με σύμφωνη γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/1985, εφόσον δεν παραβλάπτεται το διατηρητέο κτίριο και ο 
χώρος που το περιβάλλει. 

6. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, όπως και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
Αθήνα, 31 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

Αριθ. ΤΠ 313 (2) 

Καθορισμός ορίων κεντρικών οικισμών (Απολλωνία Αρτεμώνας - 
Κάτω Πετάλι) Ν. Σίφνου Ν. Κυκλάδων και χαρακτηρισμός αυτών. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του από 24.4.85 Π.Δ/τος ΦΕΚ 181Δ «Καθορισμός 
ορίων οικισμών της χώρας μέχρι 2000 κατ., κατηγορία αυτών και κα¬ 
θορισμός όρων και περιορισμών δόμησής τους όπως αυτό τροποποιή¬ 
θηκε με το από 14.2.87 Π.Δ. ΦΕΚ 133Δ και το από 25.4.89 Π.Δ. 
ΦΕΚ 293Δ. 

2) Το Ν. 1577/85 ΦΕΚ 210Α. 

3) Τις διατάξεις του από 11.5.89 Π.Δ/τος ΦΕΚ 345 Δ/2.6.89 
«περί καθορισμού ειδικών όρων και περιορισμών δόμησης των οικοπέ¬ 
δων των οικισμών του Ν. Κυκλάδων που έχουν χαρακτηρισθεί παραδο¬ 
σιακοί με το από19.10.78 Π.Δ. ΦΕΚ 594Δ. 

4) Τις διατάξεις του από 17.6.88 Π.Δ/τος ΦΕΚ 504Δ/14.7.88 
«Χαρακτηρισμός οικισμών του Ν. Κυκλάδων ως παραδοσιακών και κα¬ 
θορισμός όρων και περιορισμών δόμησης αυτών». 

5) Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος Ε.Π.Α. 

6) Τα δελτία αρχιτεκτονικής αναγνώρισης των οικισμών συμπληρώ¬ 
θηκαν από τους προαναφερόμενους μελετητές κατα τις υποδείξεις των 
σχετικών προδιαγραφών τού ΥΧΟΓΙ. 

7) Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ.Ε. 

8) Την υπ’ αρ. 37/91 Απόφαση του Κοινοτικού Συμβουλίου της 
Κοινότητας Αρτεμώνα. 

9) Την υπ’ αρ. 61/91 Απόφαση του Κοινοιτικού Συμβουλίου της 
Κοινότητας Απολλωνίας. 

10) Την υπ’ αρ. 2/92 πράξη γνωμοδότησης του Σ.Χ.Ο.Π. του Νο¬ 
μού, της από 22.1.92 συνεδρίασης. 

11) Τις ενστάσεις των ενδιαφερομένων, αποφασίζουμε: 

1) Καθορίζουμε τα όρια των οικισμών Απολλωνίας - Αρτεμώνα - 
Κάτω Πετάλι ν. Σίφνου όπως αυτά φαίνονται στο συνοδευτικό τοπογρα¬ 
φικό διάγραμμα της παρούσας απόφασης με κλίμακα 1:2000, που 
αποτελεί αναπόσπαστο μέρος της απόφασης αυτής και συντάχθηκε βά¬ 
σει στοιχείων μελετών και επί τόπου ελέγχου. 


2) Κατηγορία οικισμών: 

- Απολλωνία: Ο οικισμός αναπτύσσεται σε τρεις (3) κεντρικούς οικι¬ 
σμούς (Απολλωνία - Καταβατή - Εξάμπελα) και δύο (2) θύλακες. 

Αξιόλογος - Συνεκτικός - Μεσαίος. 

- Αρτεμώνας: Ο οικισμός αναπτύσσεται σε ένα (1) κεντρικό οικισμό 
και οκτώ (8) θύλακες. 

Αξιόλογος - Συνεκτικός - Μεσαίος. 

- Κάτω Πετάλι: Ο οικισμός αναπτύσσεται σε 1 κεντρικό οικισμό και 
ένα (1) θύλακα. 

Αξιόλογος - Συνεκτικός - Μικρός. 

3) Όροι και περιορισμοί Δόμησης. 

Για τους οικισμούς Απολλωνία και Αρτεμώνα (κεντρικοί οικισμοί και 
θύλακες) ισχύουν αυτοί που προβλέπονται από το Π.Δ. 11.5.89 ΦΕΚ 
345Δ. 

Για τον οικισμό Κάτω Πετάλι ισχύουν αυτοί που προβλέπονται από 
το Π.Δ. 17.6.88 ΦΕΚ 504Δ. 

α) Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό Τ.Δ. από το ΤΠ-ΠΕ Ν. 
Κυκλάδων ώστε να εξασφαλίζεται η συνέχεια των υπαρχόντων κοινο¬ 
χρήστων χώρων σύμφωνα με τα οριζόμενα στις διατάξεις του άρθρου 6 
του από 24.4.85 Π.Δ/τος λαμβάνοντας υπόψη και την υπ’ αρ. 
191/87 γνωμοδότηση της Νομικής Δ/νσης του ΥΠΕΧΩΔΕ που έγινε 
αποδεκτή με το υπ’ αρ. 28839/14811/1533/7.8.87 έγγραφο του 
Υπουργού ΠΕΧΩΔΕ. 

β) Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 ΦΕΚ 
181Δ όπως αυτό τροποποιήθηκε. 

4) Η παρούσα απόφαση να δημοσιευθεί στην Εφημερίδα της Κυβέρ¬ 
νησης και η ισχύς της αρχίζει από την δημοσίευση. Μετά την δημο¬ 
σίευση ακριβές αντίγραφο του πρωτοτύπου σχεδιαγράμματος που συνο¬ 
δεύει την παρούσα απόφαση οριοθέτησης του οικισμού σε κλίμακα 
1:2000 να αναρτηθεί για 15 ημέρες στις προθήκες του ΤΠ-ΠΕ Ν. Κυ¬ 
κλάδων για να λάβουν γνώση οι ενδιαφερόμενοι. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 

Αριθ. ΤΠ οιχ 498 (3) 

Καθορισμός ορίων - όρων και περιορισμών δόμησης τον οικισμού Όρ¬ 
μου Κορθίου Ν, Άνδρου Ν. Κυκλάδων και χαρακτηρισμός αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του από 24.4.85 Π.Δ/τος ΦΕΚ 181 Δ «Καθορι¬ 
σμός ορίων οικισμών της χώρας μέχρι 2000 κατ., κατηγορία αυτών 
και καθορισμός όρων και περιορισμών δόμησής τους» όπως αυτό τροπο¬ 
ποιήθηκε με το από 14.2.87 Π.Δ. ΦΕΚ 133Δ και το από 25.4.89 
Π.Δ. ΦΕΚ 293Δ. 

2) Το Ν. 1577/85 ΦΕΚ 210Α. 

3) Το Β.Δ. 10.8.34 ΦΕΚ 372Α/29.9.34 «Περί Καθορισμού ρυμο¬ 
τομικού σχεδίου στον οικισμό Κορθίου ν. Άνδρου». 

4) Το Β.Δ. 25.8.69 ΦΕΚ 164/1.9.69 «Περί επιβολής όρων και πε¬ 
ριορισμών δόμησης στους οικισμούς με ήδη εγκεκριμένο ρυμοτομικό 
σχέδιο». 

5) Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος ΕΠΑ. 

6) Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

7) Τα πληθυσμιακά στοιχεία της τελευταίας απογραφής ΕΣΥΕ. 

8) Την υπ’ αρ. 25/91 Απόφαση του Κοινοτικού Συμβουλίου. 

9) Την υπ’ αρ. 93/91 πράξη γνωμοδότησης του ΥΧΟΠ του Νομού 
της από 16.12.91 συνεδρίασής της. 

10) Τις ενστάσεις των ενδιαφερομένων, αποφασίζουμε: 

1) Κατατάσσουμε τον οικισμό στην κατηγορία Παραλιακός - στάσι¬ 
μος - μεσαίος. 

2) Καθορίζουμε τα όρια του οικισμού όπως αυτά φαίνονται στο συνο¬ 
δευτικό τοπογραφικό διάγραμμα της παρούσας απόφασης με κλίμακα 
1:2000 που αποτελεί αναπόσπαστο μέρος της απόφασης και συντά¬ 
χθηκε βάσει στοιχείων μελετών και επί τόπου ελέγχου. 

3) Καθορίζουμε τους ακόλουθους Γενικούς και Ειδικούς όρους και 
Περιορισμούς Δόμησης: 

Α. Γενικοί όροι Δόμησης. 

α) Αρτιότητα και ποσοστό κάλυψης. 

I. Για το τμήμα I ήτοι την περιοχή εντός του ήδη εγκεκριμένου ρυμο¬ 
τομικού σχεδίου, ισχύει ότι προβλέπεται από το ΒΔ 25.8.69-ΦΕΚ 
164/69. 

II. Για τα τμήματα II και III ισχύουν τα παρακάτω: 

- Ελάχιστο εμβαδόν γηπέδου 300 μ2. 

- Κατά παρέκκλιση θεωρούνται άρτια τα γήπεδα που θεωρούνται 
κατά παρέκκλιση άρτια σύμφωνα με το άρθρο 5 του Π.Δ. 24.4.85 ΦΕΚ 
181Δ. 

- Πριν από οποιαδήποτε κατάτμηση οικοπέδων εντός των τμημάτων 
αυτών θα πρέπει να θεωρείται το σχετικό Τοπογραφικό Διάγραμμα από 
το ΤΠ-ΠΕ Ν. Κυκλάδων ώστε να εξασφαλίζεται η συνέχεια των υπαρ¬ 
χόντων κοινοχρήστων χώρων σύμφωνα με τα οριζόμενα στις διατάξεις 
του άρθρου 6 του από 24.4.85 Π.Δ/τος λαμβάνοντας υπόψη και την 
υπ’ αρ. 191/87 γνωμοδότηση της Νομικής Δ/νσης του ΥΠΕΧΩΔΕ 


που έγινε αποδεκτή με το υπ’ αρ. 28839/4811/1533/7.8.87 έγ¬ 
γραφο του Υπουργού ΠΕΧΩΔΕ. 

- Να εξασφαλίζεται οπωσδήποτε η συνέχεια των υφισταμένων εγκε¬ 
κριμένων δρόμων του οικισμού. 

- Ποσοστό κάλυψης γηπέδου 70%. 

β) Συντελεστής δόμησης (για όλα τα τμήματα) 

- για τα πρώτα 100 μ2 σ.δ. 1.4. 

- για τα επόμενα 100 μ2 σ.δ. 0.6 

- για τα πέραν των 200 μ2 σ.δ. 0.4. 

Η συνολική επιφάνεια ορόφων δεν μπορεί να υπερβαίνει τα 300 μ2 

- για κτίρια κοινής ωφελείας και αμιγούς επαγγελματικής χρήσης 
ισχύουν οι διατάξεις του Π.Δ. 24.4.85 ΦΕΚ 181Δ. 

γ) Το μέγιστο ύψος κτιρίων ορίζεται σε 7.5μ από την οριστική 
στάθμη του εδάφους, η μέγιστη δε διαμόρφωση του εδάφους δεν δύναται 
να ξεπερνά το 1μ. 

δ) Αριθμός ορόφων: 2. 

Κατά τα λοιπά ισχύουν τα οριζόμενα στο Π.Δ. 24.4.85 ΦΕΚ 181Δ 
όπως αυτό τροποποιήθηκε. 

Τα τμήματα I, II και III ορίζονται στο συνημμένο Τ.Δ. 

Β. Ειδικοί όροι δόμησης (ισχύουν για όλα τα τμήματα): 

α) Επικάλυψη: Δώμα από μπετόν χρώματος λευκού ή γκρίζου. 

β) Όψεις: 

- Εμφανή υλικά: σοβάς - κονίαμα. 

- χρωματισμός: λευκό. 

γ) Εξώστες: ανοιχτοί στον όροφο με μέγιστο πλάτος 1μ (όχι συνεχείς 
για τους προβόλους). 

δ) Στηθαία ή κιγκλιδώματα: 

- στηθαίο δώματος χτισμένο 

- στηθαίο εξωστών χτισμένο ή ξύλινο ή συνύπαρξη και των δύο 

- για σκάλες χτισμένο με επικάλυψη σοβά 

ε) Ανοίγματα όψεων: 20% στο σύνολο των όψεων. 

στ) Κουφώματα εξωτ.: 

- τύπος: ταμπλαδωτά, καρφωτά, περσιδωτά (αποκλείονται τα συρό¬ 
μενα παραθυρόφυλλα και ρολλα) 

- υλικό: ξύλο - Επιτρέπεται το έγχρωμο (αλουμίνιο ή Ρ.ν.Ο. στους 
παρακάτω χρωματισμούς και σε διατομές καί μορφές σχετικές του ξύ¬ 
λου κατόπιν εγκρίσεως της Ε.Π,Α.Ε. 

- χρώμα μπλέ, κόκκινο, πράσινο, καφέ 

ζ) Περίφραξη: χαμηλός μανδρότοιχος με το κτισμένο μέρος του να 
μην ξεπερνά το 1μ από το εδάφος. 

4. Η παρούσα απόφαση να δημοσιευθεί στην Εφημερίδα της Κυβέρ¬ 
νησης και η ισχύς της αρχίζει από την δημοσίευση. 

Μετά την δημοσίευση ακριβές (αντίγραφο του πρωτοτύπου σχεδια¬ 
γράμματος που συνοδεύει την παρούσα απόφαση οριοθέτησης του οικι¬ 
σμού σε κλίμακα 1:2000 να αναρτηθεί για 15 ημέρες στις προθήκες του 
ΤΠ-ΠΕ Ν. Κυκλάδων για να λάβουν γνώση οι ενδιαφερόμενοι. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 

